9. การจัดการ

โครงสร้างการจัดการ ประกอบด้วย คณะกรรมการบริษัท ,
คณะกรรมการสรรหาและกำหนดค่าตอบแทน , คณะกรรมการตรวจสอบ , คณะผู้บริหารบริษัท

รายชื่อคณะกรรมการบริษัท

ชื่อ-นามสกุล ตำแหน่ง

1.ดร.นพรัตน์ ปัญญาภาส ประธานกรรมการ

2. นายปรีชา วัฒนศรานนท์ กรรมการผู้จัดการ

3. นายโอภาส เสรีนิยม ประธานกรรมการตรวจสอบ , กรรมการอิสระ

, กรรมการสรรหาและกำหนดค่าตอบแทน

4. นางสาวศรีวารินทร์ จิระพรรคคณา กรรมการ , กรรมการสรรหาและกำหนดค่าตอบแทน

5. นางสาวดาลัดย์ ทรัพย์ทวีชัยกุล กรรมการ

6. นายชุตินธร ดารกานนท์ กรรมการ

7. นายอักษรประสิทธิ์ ดารกานนท์ กรรมการ

  8. นายบวรรัตน์ ดารกานนท์ กรรมการ

9.นายนันทิยะ ดารกานนท์ กรรมการ

10.นายสมภพ อมาตยกุล ประธานกรรมการสรรหาและกำหนดค่าตอบแทน ,

  กรรมการตรวจสอบ , กรรมการอิสระ

11.นางอารยา อรุณานนท์ชัย กรรมการอิสระ

12.นายวัชรพงษ์ ดารกานนท์ กรรมการ

13.นางแสงสว่าง มัลลิกะมาส กรรมการตรวจสอบ , กรรมการอิสระ

  14. นายปรีชา ชุณหวาณิชย์ กรรมการ

คณะกรรมการบริษัท มีอำนาจและหน้าที่ตามข้อบังคับของบริษัท ดังนี้

1. แต่งตั้งและถอดถอนพนักงานของบริษัท อำนาจเช่นว่านี้ คณะกรรมการจะมอบหมายให้กรรมการคนใดคนหนึ่ง หรือ หลายคนของบริษัทกระทำแทนก็ได้

2. กำหนดจ่ายเงินบำเหน็จรางวัลแก่พนักงาน หรือลูกจ้างของบริษัท หรือบุคคลใดที่ทำกิจการให้กับบริษัท โดยจะเป็นผู้ทำการประจำ หรือไม่ประจำก็ได้

3. กำหนดเงินปันผลระหว่างกาลให้แก่ผู้ถือหุ้น 

4.ปฏิบัติการให้เป็นไปตามกฎหมาย วัตถุประสงค์ ข้อบังคับ และมติของที่ประชุมผู้ถือหุ้น

ในการปฏิบัติงานตามอำนาจหน้าที่ คณะกรรมการอาจมอบหมายให้กรรมการคนใดคนหนึ่ง หรือหลายคน หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

คณะกรรมการของบริษัทให้มีจำนวนไม่น้อยกว่า 5 คน
โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย

ในการประชุมผู้ถือหุ้นสามัญประจำปีทุกครั้ง ให้กรรมการจำนวน 1 ใน 3
ของจำนวนกรรมการที่จะพึงมีออกจากตำแหน่ง ถ้าจำนวนกรรมการที่จะแบ่งออกให้ตรงเป็น 3
ส่วนไม่ได้ ก็ให้ออกในจำนวนใกล้ที่สุดกับส่วน 1 ใน 3

กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทให้ใช้วิธีจับสลากกัน
และปีต่อๆไป ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง
กรรมการซึ่งพ้นจากตำแหน่ง จะเลือกเข้ามารับตำแหน่งอีกก็ได้

นอกจากการพ้นจากตำแหน่งตามวาระแล้ว กรรมการพ้นจากตำแหน่งเมื่อ

  1. ตาย

  2. ลาออก

  3. ขาดคุณสมบัติ หรือมีลักษณะต้องห้ามตามกฎหมาย

  4. ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่า 3 ใน 4
  ของจำนวนผู้ถือหุ้นที่เข้าประชุมและมีสิทธิออกเสียง
  และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่เข้าประชุมและมีสิทธิออกเสียง

  5. ศาลมีคำสั่งให้ออก

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์และวิธีการ
ตามหลักการกำกับดูแลกิจการ ข้อ 2 สิทธิของผู้ถือหุ้น

ชื่อและจำนวนกรรมการซึ่งมีอำนาจลงลายมือชื่อแทนบริษัทคือ “
กรรมการสองคนลงลายมือชื่อร่วมกันและประทับตราสำคัญของบริษัท ยกเว้น นายโอภาส เสรีนิยม
นายสมภพ อมาตยกุล และนางแสงสว่าง มัลลิกะมาส ซึ่งเป็นกรรมการตรวจสอบ”

รายละเอียดค่าตอบแทนของกรรมการแต่ละท่านจะอยู่ที่ หลักการกำกับดูแลกิจการ ข้อที่ 10
.ค่าตอบแทนกรรมการและผู้บริหาร

การสรรหากรรมการบริษัท :

เมื่อวันที่ 22 กุมภาพันธ์ 2549 ที่ประชุมคณะกรรมการบริษัท ครั้งที่ 2/2549 ได้มีมติแต่งตั้ง

คณะกรรมการสรรหาและกำหนดค่าตอบแทนตามรายนามดังนี้

  1. นายสมภพ อมาตยกุล ประธานกรรมการสรรหาและกำหนดค่าตอบแทน

2. นายโอภาส เสรีนิยม กรรมการสรรหาและกำหนดค่าตอบแทน

3. นางสาวศรีวารินทร์ จิระพรรคคณา กรรมการสรรหาและกำหนดค่าตอบแทน

ขอบเขตหน้าที่และความรับผิดชอบมีดังนี้

1.
หน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่เสนอที่ประชุมคณะกรรมการบริษัทพิจารณา

2. กำหนดแนวทางการสรรหากรรมการบริษัท

3. พิจารณาแนวทางการกำหนดค่าตอบแทนให้แก่กรรมการ

4. กำหนดค่าตอบแทนให้แก่กรรมการโดยนำเสนอที่ประชุมคณะกรรมการบริษัทพิจารณา

ผู้บริหารของบริษัทฯไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์
ที่กจ.5/2548 เรื่อง ข้อกำหนดเกี่ยวกับผู้บริหารของบริษัทที่ออกหลักทรัพย์

คณะกรรมการบริษัทประกอบด้วยกรรมการอิสระ 4 ท่านดังนี้

1.นายโอภาส เสรีนิยม

2. นางอารยา อรุณานนท์ชัย

3.นายสมภพ อมาตยกุล

4.นางแสงสว่าง มัลลิกะมาส

หลักเกณฑ์ในการคัดเลือกกรรมการอิสระ

บริษัทฯ มีหลักเกณฑ์คัดเลือกกรรมการอิสระ โดยสรรหาผู้ที่มีความสามารถ มีประสบการณ์
เข้าใจธุรกิจที่เกี่ยวข้องกับธุรกิจในกลุ่มของบริษัทฯ
ทั้งยังเป็นผู้มีวิสัยทัศน์และมีเวลาเพียงพอในการปฏิบัติหน้าที่รวมทั้งมีคุณสมบัติตามประกาศ ระเบียบ

ข้อกำหนดที่เกี่ยวข้องของทางการและขอเชิญท่านเหล่านั้นเข้าเป็นกรรมการอิสระของบริษัทฯ
ซึ่งบริษัทฯ เห็นว่ากรรมการอิสระข้างต้นสามารถใช้ความรู้ ความสามารถ
ให้ข้อคิดเห็นที่เป็นประโยชน์อย่างเหมาะสม กับการดำเนินธุรกิจของบริษัทฯ

คณะกรรมการตรวจสอบ

คณะกรรมการตรวจสอบของบริษัท มีคุณสมบัติครบถ้วนตามเกณฑ์ ของตลาดหลักทรัพย์แห่งประเทศไทย
และได้ผ่านมติคณะกรรมการบริษัทฯ รายละเอียดของคณะกรรมการตรวจสอบ ( audit
committee ) อยู่ที่ หลักการกำกับดูแลกิจการที่ดี ข้อที่ 12 คณะอนุกรรมการ

คณะผู้บริหาร มี 6 คน ตามรายชื่อดังต่อไปนี้

ชื่อ-นามสกุล ตำแหน่ง

1.นายปรีชา วัฒนศรานนท์ กรรมการผู้จัดการ

2.นายสุเมธ เสรีโรจนา ผู้จัดการโรงงาน

3.นายอวยชัย รินทระ ผู้จัดการฝ่ายการตลาด

4.นายประวิทย์ อธิคมชาคร ผู้จัดการฝ่ายวิศวกรรม

5.นางยุพา รุ่งพรชัย ผู้จัดการฝ่ายบัญชีและต้นทุน

6.นางสาวยุพเรศ ปองเสงี่ยม ผู้จัดการฝ่ายการเงิน

แผนภูมิองค์กร

บริษัท ยูเนี่ยนไพโอเนียร์ จำกัด ( มหาชน )

  คณะกรรมการบริษัท

คณะกรรมการสรรหาและกำหนดค่าตอบแทน คณะกรรมการตรวจสอบ

  กรรมการผู้จัดการ

สำนักตรวจสอบภายใน

ฝ่ายบัญชีและต้นทุน ฝ่ายการเงิน ฝ่ายโรงงาน ฝ่ายบริหารคุณภาพ

ฝ่ายบุคคล ฝ่ายการตลาด ฝ่ายวิศวกรรม

หลักการกำกับดูแลกิจการที่ดี 15 ข้อ :

1.  นโยบายเกี่ยวกับการกำกับดูแลกิจการ

บริษัทฯ มีนโยบายการกำกับดูแลกิจการ คือ “คุณธรรม คุณภาพ คุณประโยชน์”
โดยมีการวางนโยบายเชิงกลยุทธ์ เพื่อให้มีการกำกับดูแล
นำพาองค์กรสู่ระบบการจัดการที่ถูกต้องเหมาะสม
คำนึงถึงผลประโยชน์ของผู้มีส่วนได้เสียทุกฝ่ายอย่างเป็น

ธรรม ให้มีระบบการควบคุมภายใน ระบบการบริหารความเสี่ยงและกระบวนการปฏิบัติงานด้านต่างๆ
ให้มีคุณภาพ โดยมีการพัฒนาบุคลากรให้มีทักษะในงาน ภายใต้ฐานข้อมูลที่ถูกต้อง เพียงพอ

ทั้งนี้
เพื่อวัตถุประสงค์ให้องค์กรมีความเจริญเติบโตอย่างยั่งยืนและสร้างผลตอบแทนให้ผู้มีส่วนได้เสียทุกฝ่ายรวมถึงผู้ถือหุ้นอย่างเหมาะสม
ในการนี้คณะกรรมการและผู้บริหารระดับสูงมีการกำหนดแผนปฏิบัติ
มาตรการดำเนินงานและติดตามผลและปรับปรุงนโยบายให้เหมาะสมกับสถานการณ์ที่เปลี่ยนแปลงเป็นระยะ
ๆ ภายใต้กรอบค่านิยม(Values) คือ

1.1 การมีคุณธรรม

1.2 การทำงานเป็นทีม

1.3 การมีความรับผิดชอบ

  1.4 การมีจิตสำนึกในความเป็นเจ้าของ

2.  สิทธิของผู้ถือหุ้น

ในปี2549 บริษัทฯได้จัดให้มีการประชุมสามัญผู้ถือหุ้นครั้งที่ 13 เมื่อวันที่ 26 เมษายน 2549

ผู้ถือหุ้นของบริษัทมีสิทธิต่าง ๆ ครบถ้วน เช่น สิทธิในการซื้อ ขายโอนหุ้น
การได้รับข่าวสารข้อมูลของบริษัทฯ การได้รับผลตอบแทนจากการลงทุน
การเข้าร่วมประชุมผู้ถือหุ้นตลอดจนสิทธิในการออกเสียงในเรื่องต่าง ๆ
ที่กฎหมายกำหนดให้ผ่านมติที่ประชุมผู้ถือหุ้น เช่น การแต่งตั้งหรือถอดถอนกรรมการ
การแก้ไขข้อบังคับบริษัท การแต่งตั้งผู้สอบบัญชีและกำหนดค่าตอบแทน
การจัดสรรกำไรและจ่ายเงินปันผล เป็นต้น

บริษัทฯส่งเสริมให้ผู้ถือหุ้นใช้สิทธิ เช่น สิทธิการเข้าร่วมประชุมและออกเสียง
โดยบริษัทแจ้งกฎเกณฑ์และวิธีการเข้าร่วมประชุมให้ผู้ถือหุ้นทราบล่วงหน้า
ผู้ถือหุ้นสามารถมอบฉันทะให้ผู้อื่นเข้าร่วมประชุมแทนได้และผู้ถือหุ้นมีบทบาทในระหว่างการประชุม
โดยแสดงความคิดเห็นและสอบถามได้อย่างเต็มที่
คณะกรรมการตอบข้อสงสัยและรับฟังความคิดเห็นเพื่อนำไปพิจารณาดำเนินการต่อไป
บริษัทฯไม่เคยจำกัดสิทธิ หรือละเมิดสิทธิของผู้ถือหุ้นแต่ประการใด นอกจากนี้ บริษัทฯ
ยังอำนวยความสะดวกต่าง ๆ ให้ผู้ถือหุ้น
โดยจัดเจ้าหน้าที่ช่วยเหลือด้านการลงทะเบียนการเข้าร่วมประชุม
ซึ่งเปิดก่อนเวลาประชุมไม่น้อยกว่า 1 ชั่วโมง และหลังเวลาเข้าประชุม
ด้านสถานที่ที่ใช้ประชุมผู้ถือหุ้นสามารถเดินทางไปมาได้อย่างสะดวก
และจัดประชุมในเวลาที่ผู้ถือหุ้นสามารถเข้าประชุมได้ทันเวลาเสมอ โดยมีอาหารว่าง
เครื่องดื่มไว้รับรองพร้อมกับแจกของชำร่วยให้ผู้มาประชุมในแต่ละปี
บริษัทฯจัดส่งหนังสือเชิญประชุมผู้ถือหุ้นและเอกสารข้อมูลที่เกี่ยวข้องกับวาระต่าง ๆ เช่น
รายงานประจำปี งบการเงิน (กฏเกณฑ์และเอกสารหลักฐานที่ต้องใช้เข้าร่วมประชุม) เป็นต้น
ให้ผู้ถือหุ้นล่วงหน้าไม่น้อยกว่า 7 วัน
เพื่อให้ผู้ถือหุ้นสามารถศึกษาข้อมูลและพิจารณาก่อนถึงวันประชุมอย่างเพียงพอและทันเวลา
บริษัทฯเปิดช่องทางการเผยแพร่ข้อมูลการเชิญประชุมผู้ถือหุ้นผ่านWebsiteของบริษัทก่อนที่จะจัดส่งเอกสารให้ผู้ถือหุ้นรวมทั้งเปิดเผยข้อมูลข่าวสารที่แจ้งให้กับตลาดหลัก
ทรัพย์ แห่งประเทศไทยที่ Website ของบริษัทฯ www.unionpioneer.co.th

สิทธิของผู้ลงทุนรายย่อยในการแต่งตั้งกรรมการ

การเลือกตั้งกรรมการของบริษัทให้กระทำโดยที่ประชุมผู้ถือหุ้น ทั้งนี้ตามหลักเกณฑ์ และวิธีการดังนี้

  ( 1 ) ผู้ถือหุ้นคนหนึ่ง มีคะแนนเสียงเท่ากับหนึ่งหุ้นต่อหนึ่งเสียง

  ( 2 )ในการเลือกตั้งกรรมการ
  อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
  หรือคราวละหลายคนรวมกันเป็นคณะครั้งเดียวเต็มตามจำนวนกรรมการทั้งหมด
  ที่จะต้องเลือกตั้งในคราวนั้นก็ได้ ทั้งนี้ตามแต่ที่ประชุมผู้ถือหุ้น

  จะเห็นสมควร แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตาม (1) ทั้งหมด
  จะแบ่งคะแนนเสียงแก่คนใด หรือคณะใดมากน้อยเพียงใดไม่ได้

  ( 3 ) การออกเสียงลงคะแนนเลือกตั้งกรรมการให้ใช้เสียงข้างมาก
  หากมีคะแนนเสียงเท่ากันให้ประธานที่ประชุมเป็นผู้ออกเสียงชี้ขาด

ปัจจุบันบริษัทฯได้เปิดโอกาสให้ผู้ถือหุ้นเสนอเรื่องให้คณะกรรมการพิจารณาว่าจะบรรจุอยู่ในวาระการประชุมหรือไม่
ในการประชุมสามัญผู้ถือหุ้นประจำปี ครั้งที่ 14 ผู้ถือหุ้นของบริษัทฯสามารถเสนอวาระเรื่องต่างๆ
ล่วงหน้าได้
โดยสามารถเข้าดูรายละเอียดการเสนอเรื่องเพื่อพิจารณาบรรจุเป็นวาระการประชุมสามัญผู้ถือหุ้นทั้งภาษาไทยและภาษาอังกฤกษได้ทาง
Website

ของบริษัทฯที่ http://www.unionpioneer.co.th
รวมทั้งบริษัทฯแจ้งข้อมูลผ่านระบบข่าวของตลาดหลักทรัพย์แห่งประเทศไทย ดังรายละเอียดดังนี้

เรื่อง การเสนอเรื่องเพื่อพิจารณาบรรจุเป็นวาระการประชุมสามัญผู้ถือหุ้น

เรียน ท่านผู้ถือหุ้น

ตามพระราชบัญญัติบริษัทมหาชนจำกัด พ.ศ. 2535 กำหนดว่า
“ผู้ถือหุ้นซึ่งมีหุ้นรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมด
จะขอให้ที่ประชุมพิจารณาเรื่องอื่นนอกจากที่กำหนดไว้ในหนังสือประชุมอีกก็ได้” และบริษัทฯ
ได้คำนึงถึงสิทธิของผู้ถือหุ้นในการเสนอเรื่องใดๆ ในวาระการประชุมสามัญผู้ถือหุ้นประจำปี
คณะกรรมการจึงเห็นสมควรเปิดโอกาสให้ผู้ถือหุ้นสามารถเสนอเรื่องให้คณะกรรมการบริษัทพิจารณาตามความเหมาะสม
ในการเสนอวาระการประชุมในการประชุมสามัญผู้ถือหุ้นประจำปี ครั้งที่ 14 ในปี 2550

หากผู้ถือหุ้นประสงค์จะเสนอเรื่องใดๆ ที่จะเป็นประโยชน์ต่อการดำเนินธุรกิจของบริษัทฯ
ก็ขอให้เสนอโดยนำส่งเป็นจดหมายลงทะเบียนมายัง สำนักเลขานุการ บริษัท ยูเนี่ยนไพโอเนียร์
จำกัด (มหาชน) (UPF) เลขที่ 1828 ถนนสุขุมวิท แขวงบางจาก เขตพระโขนง กรุงเทพมหานคร
10260 หรือทาง Website http://www.unionpioneer.co.th
ซึ่งบริษัทจะขอรับเฉพาะเรื่องที่มาถึงบริษัทฯ ภายในวันที่ 25 มกราคม 2550 เท่านั้น

จึงเรียนมาเพื่อทราบ

ขอแสดงความนับถือ

( นายปรีชา วัฒนศรานนท์ )

กรรมการผู้จัดการ

หมายเหตุ บริษัทฯ สงวนสิทธิที่จะพิจารณาบรรจุวาระการประชุมดังนี้.-

1. ผู้ถือหุ้นที่เสนอต้องระบุชื่อและชื่อสกุลตามกฎหมาย

  2. ผู้ถือหุ้นรายเดียวหรือหลายรายต้องถือหุ้นรวมกันเกินกว่า 5%
  ของจำนวนหุ้นที่จำหน่ายได้ทั้งหมดโดยต้องถือหุ้นต่อเนื่องมาเป็นเวลาไม่น้อยกว่า 1 ปี
  และต้องถือหุ้นในวันที่เสนอวาระการประชุมหรือเสนอต่อกรรมการ

  3. ข้อเสนอที่เกี่ยวกับการดำเนินธุรกิจของบริษัทฯ เป็นประโยชน์ต่อบริษัทฯ ผู้ถือหุ้น
  และอยู่ในอำนาจการพิจารณาของคณะกรรมการบริษัท ที่สามารถดำเนินการได้ตามกฎหมาย

4. การพิจารณาของบริษัทฯ ถือเป็นที่ยุติ

แบบเสนอระเบียบวาระการประชุมสามัญผู้ถือหุ้นประจำปี ครั้งที่ 14

1.  ข้าพเจ้าชื่อ – นามสกุล.................................. เป็นผู้ถือหุ้นบริษัท
    ยูเนี่ยนไพโอเนียร์ จำกัด (มหาชน) (UPF) จำนวน
    ............................... หุ้น
    อยู่บ้านเลขที่..............................................
    โทรศัพท์บ้าน/ที่ทำงาน ..........................................
    โทรสาร/E-mail.........................

2.  ข้าพเจ้าขอเสนอระเบียบวาระการประชุมผู้ถือหุ้นประจำปี เรื่อง
    ............................โดยมีเหตุผลและ

  ข้อเท็จจริงประกอบการพิจารณาดังนี้
  ......................................................................................................

ข้าพเจ้าขอส่งเอกสารประกอบข้อเสนอระเบียบวาระ หลักฐานการถือหุ้น
ซึ่งได้รับรองความถูกต้องของเอกสารไว้ทุกหน้า จำนวน ................ แผ่น
มาเพื่อพิจารณา และเพื่อเป็นหลักฐานจึงได้ลงลายมือชื่อไว้เป็นสำคัญ

  ลงชื่อ.............................. ผู้ถือหุ้น

วันที่ ..............................

3.  สิทธิของผู้มีส่วนได้เสีย

บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม โดยเฉพาะอย่างยิ่งลูกค้า พนักงาน
และผู้บริหารของบริษัทฯ เนื่องจากบริษัทฯตระหนักถึงแรงสนับสนุนจากลูกค้า
พนักงานและผู้บริหารที่จะส่งเสริมความสามารถในการแข่งขันและสร้างกำไรให้กับบริษัทฯได้ในระยะยาว
บริษัทฯกำหนดนโยบายคุณภาพ ดังนี้

สร้างความพึงพอใจให้ลูกค้า หมายถึง บริษัทฯถือว่าลูกค้าคือหัวใจของธุรกิจ
บริษัทฯจึงคำนึงถึงความพึงพอใจของลูกค้าเป็นหลัก
และจะพัฒนาทุกกิจกรรมของบริษัทฯเพื่อให้ได้มาซึ่งความพึงพอใจของลูกค้า

พัฒนาคุณภาพผลิตภัณฑ์ หมายถึง บริษัทฯเป็นผู้ผลิต
ผลิตภัณฑ์ยางยืดซึ่งเน้นการพัฒนาคุณภาพของผลิตภัณฑ์อย่างต่อเนื่อง
โดยทำการวิเคราะห์และปรับปรุงปัจจัยในการผลิต
ส่งเสริมให้มีการวิจัยและพัฒนาในด้านต่างๆเพื่อให้ผลิตภัณฑ์มีคุณภาพได้ตามมาตรฐานและมีความปลอดภัยต่อผู้ใช้เป็นที่น่าเชื่อถือยอมรับของตลาด

สร้างสรรบุคลากร หมายถึง บริษัทฯถือว่าบุคลากรทุกคนมีความสำคัญเท่าเทียมกัน
จึงสรรหาและพัฒนาบุคลากร โดยมีการฝึกอบรมอย่างต่อเนื่อง ให้สอดคล้องกับวิทยาการสมัยใหม่
เพื่อบรรลุวัตถุประสงค์ด้านพัฒนาคุณภาพผลิตภัณฑ์

ลูกค้า

บริษัทฯตระหนักถึงความสําคัญของลูกค้าที่มีต่อความสําเร็จขององค์กร บริษัทฯ
กำหนดนโยบายในการสร้างความพึงพอใจแก่ลูกค้า
โดยดำเนินการทุกวิถีทางในการสร้างความมั่นใจและสนองตอบความต้องการสูงสุดให้แก่ลูกค้าทุกระดับดังปรากฏอยู่ในข้อแรกของนโยบายคุณภาพของบริษัทฯ

ผู้ถือหุ้น

บริษัทฯ มุ่งมั่นที่จะพัฒนากิจการของบริษัทฯ ให้เจริญก้าวหน้า มีความมั่นคง
สามารถสร้างผลตอบแทนแก่ผู้ถือหุ้นได้อย่างเหมาะสม พร้อมกับปกป้องผลประโยชน์
และดูแลทรัพย์สินของบริษัทฯ มีการรายงานผลการดำเนินงานที่ถูกต้อง ครบถ้วน
ตามความเป็นจริงอย่างสม่ำเสมอ เปิดเผยข้อมูลอย่างครบถ้วน และจ่ายเงินปันผลสม่ำเสมอ

พนักงาน

พนักงานเป็นทรัพยากรที่มีค่าและเป็นหัวใจสำคัญที่จะพาองค์กรไปสู่ความสำเร็จ บริษัทฯ
จึงปฏิบัติต่อพนักงานโดย มุ่งส่งเสริม การฝึกฝนอบรม
และพัฒนาความรู้ความสามารถของพนักงานอย่างทั่วถึง

บริษัทฯให้ความสำคัญกับสุขภาพและอาชีวอนามัยในการทำงานของพนักงาน
ถือเป็นปัจจัยสำคัญยิ่งต่อประสิทธิภาพการทำงานพนักงาน
บริษัทฯจึงมุ่งเน้นที่จะป้องกันและควบคุมความสูญเสียด้านความปลอดภัยและอาชีวอนามัยที่อาจมีผลกระทบต่อพนักงาน
มีการจัดตั้งคณะกรรมการ5 ส. ,
เปิดโอกาสให้พนักงานได้เข้ามามีส่วนร่วมในการพัฒนาคุณภาพชีวิตการทำงานใน

พื้นที่ปฏิบัติงานของตนเอง โดยจัดตั้ง “คณะกรรมการความปลอดภัย อาชีวอนามัย
และสภาพแวดล้อมในการทำงาน” เพื่อควบคุมดูแลกิจกรรมที่ก่อให้เกิดผลกระทบกับพนักงาน
รวมทั้งได้ปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
เพื่อให้สิทธิของผู้มีส่วนได้เสียเหล่านี้ได้รับการดูแลเป็นอย่างดี มีการกำหนดนโยบายความปลอดภัย
อาชีวอนามัยและสภาพแวดล้อมในการทำงาน ดังนี้

1.คณะกรรมการความปลอดภัย
อาชีวอนามัยและสภาพแวดล้อมในการทำงานได้รับการสนับสนุนจากบริษัทฯ
ในการดำเนินงานตามแผนงานและโครงการด้านความปลอดภัย

2.ความปลอดภัยเป็นหน้าที่ของพนักงานทุกคน
ทุกระดับที่จะร่วมกันปฏิบัติเพื่อให้เกิดความปลอดภัยทั้งตนเองและผู้อื่น ตลอดจนทรัพย์สินของบริษัทฯ

3.การจัดการความปลอดภัย
อาชีวอนามัยและสิ่งแวดล้อมเป็นส่วนหนึ่งของการบริหารของบริษัทฯโดยนำผลการดำเนินงานที่ได้มาปรับปรุงอย่างต่อเนื่อง
และสอดคล้องกับข้อกำหนดของทางราชการ

4. ทรัพยากรเรื่องบุคลากร เวลา งบประมาณและการฝึกอบรมได้รับการจัดหาอย่างเหมาะสม

5.
ความปลอดภัยเป็นส่วนหนึ่งของการทำงานและผู้บังคับบัญชาทุกคนต้องมีหน้าที่ดูแลในเรื่องความปลอดภัยในการทำงานของผู้ใต้บังคับบัญชา
ให้เป็นไปตามกฎระเบียบความปลอดภัย

6.พนักงานทุกคนต้องให้ความร่วมมือในโครงการความปลอดภัย อาชีวอนามัยของบริษัทฯ
และมีส่วนร่วมในการเสนอความคิดเห็นในการปรับปรุงสภาพการทำงานและวิธีการทำงานที่ปลอดภัย

7.การทบทวน การติดตามและการประเมินผลในการทำงานตามนโยบายความปลอดภัย
อาชีวอนามัยและสภาพแวดล้อมในการทำงานได้รับการกำหนดตามระยะเวลาที่เหมาะสม
เพื่อให้ทราบความก้าวหน้าและให้แน่ใจว่าได้ปฏิบัติตามอย่างเหมาะสมและมีประสิทธิภาพสูงสุด

สังคมและชุมชน

บริษัทฯ มีนโยบายที่จะดําเนินธุรกิจที่เป็นประโยชน์ต่อเศรษฐกิจ สังคม และชุมชน
โดยเน้นความรับผิดชอบที่มีต่อสาธารณะชน และการบำเพ็ญตนเป็นองค์กรที่ดี
สามารถเป็นแบบอย่างที่ดีในด้านจริยธรรมทางธุรกิจ ด้านสาธารณสุข ด้านความปลอดภัย
สิ่งแวดล้อมที่รวมไปถึงการขั้นตอนการปฏิบัติงานของบริษัท และวงจรชีวิตของผลิตภัณฑ์และบริการ
บริษัทฯได้กำหนดนโยบายสิ่งแวดล้อม (Environmental Policy ) ดังนี้

1.  ให้ปฏิบัติตามกฎหมาย ระเบียบ และข้อกำหนดอื่นๆ ด้านสิ่งแวดล้อมที่เกี่ยวข้องอย่างเคร่งครัด

2.  กำหนดให้มีแผนงานและการจัดการ
    เพื่อป้องกันปัญหาด้านสิ่งแวดล้อมที่เกี่ยวข้องกับมลภาวะทางเสียง อากาศ น้ำ และสิ่งปฏิกูล
    เพื่อให้ส่งผลกระทบต่อสิ่งแวดล้อมให้น้อยที่สุด

3.  ปรับปรุงการดำเนินการด้านระบบการจัดการสิ่งแวดล้อมอย่างสม่ำเสมอและต่อเนื่อง

4.  เผยแพร่ประชาสัมพันธ์นโยบายนี้กับพนักงาน
    และผู้ที่เกี่ยวข้องเพื่อความเข้าใจและเปิดเผยต่อสาธารณชน

  บริษัทฯตระหนักถึงปัญหาสิ่งแวดล้อมที่นับวันจะทวีความรุนแรงมากขึ้น จึงได้นำมาตรฐานISO
  14001 มาจัดการด้านสิ่งแวดล้อม โดยมีกิจกรรมหลักในระบบการจัดการสิ่งแวดล้อม 2 ส่วนคือ

  1 .กิจกรรมที่เป็นพื้นฐานของระบบISO 14001 และเป็นกิจกรรมที่ต้องปฏิบัติเป็นประจำ
  โดยมีจุดมุ่งหมายในการทำเพื่อส่งเสริมการรักษาสภาพแวดล้อมให้ได้รับการปรับปรุง
  และพัฒนาอย่างต่อเนื่อง อาทิเช่น การฝึกอบรมด้านสิ่งแวดล้อม
  เพื่อให้เกิดจิตสำนึกที่ดีต่อสิ่งแวดล้อม , การสื่อสารทั้งภายในและภายนอกองค์กรด้านสิ่งแวดล้อม
  เพื่อให้เกิดความเข้าใจและรองรับภาวะฉุกเฉินอันจะมีผลกระทบต่อสิ่งแวดล้อม

  2. กิจกรรมที่เป็นโครงการ โดยมีวัตถุประสงค์ที่จะแก้ไขปรับปรุงและพัฒนาสิ่งแวดล้อมให้ดีขึ้น คือ

-   โครงการการลดอุณหภูมิในพื้นที่ปฏิบัติงานแผนกย้อมสี

-   โครงการการควบคุมการฟุ้งกระจายของฝุ่นในส่วนผลิตรับเบอร์

-   โครงการลดปริมาณน้ำที่สูญเสียจากกระบวนการล้างยาง

-   โครงการการจัดการขยะ

.บริษัทฯได้รับการรับรองมาตรฐานระบบการจัดการสิ่งแวดล้อมISO 14001 : 1996
ที่กำหนดขึ้นโดยองค์กรมาตรฐานสากลเพื่อเป็นมาตรฐานเดียวกันทั่วโลกจากสถาบันBureau
Veritas Quality International (BVQI) เมื่อวันที่ 21 ตุลาคม 2546
บริษัทฯคำนึงถึงความสำคัญต่อสิ่งแวดล้อมตามนโยบายสิ่งแวดล้อม
ที่จะปรับปรุงการดำเนินการด้านระบบการจัดการสิ่งแวดล้อมอย่างสม่ำเสมอและต่อเนื่อง
ปัจจุบันบริษัทฯได้รับการรับรองมาตรฐานระบบการจัดการสิ่งแวดล้อมISO 14001 Version 2004
เมื่อวันที่ 2 มีนาคม 2549

นอกจากนี้ บริษัทยังให้ความสำคัญต่อการนำทรัพยากรมาใช้อย่างรู้คุณค่า
และลดความสูญเปล่าโดยไม่จำเป็น
รวมทั้งคำนึงถึงผลกระทบในทางลบที่อาจเกิดขึ้นจากกระบวนการผลิตและการกำจัดผลิตภัณฑ์
ด้วยการวางแผนที่มีประสิทธิผลและไม่ทำลายสิ่งแวดล้อม บริษัทฯ
มุ่งมั่นที่จะใช้ความพยายามอย่างต่อเนื่องที่จะยกระดับคุณภาพของสิ่งแวดล้อมและการดูแลด้านความปลอดภัย
โดยกำหนดนโยบายด้านพลังงาน ดังนี้

บริษัท ยูเนี่ยนไพโอเนียร์ จำกัด (มหาชน) ใช้พลังงานเพื่อการผลิตอุตสาหกรรมเส้นยางยืด
แถบยางยืด ยางยืดถัก และยางยืดทอ
มีความมุ่งมั่นที่จะลดปริมาณการใช้พลังงานและค่าใช้จ่ายด้านพลังงานลงให้ต่ำที่สุดอย่างมีประสิทธิภาพ
เพื่อให้บรรลุวัตถุประสงค์ดังกล่าวบริษัทฯ จึงได้กำหนดการปฏิบัติที่ดีไว้ ดังนี้

1.  บริษัทฯ ถือว่าการอนุรักษ์พลังงานเป็นส่วนหนึ่งของธุรกิจ

2.  บริษัทฯ มีเจตจำนงที่จะปฏิบัติตามกฎหมายและข้อกำหนดอื่น ๆ
    ที่เกี่ยวข้องกับการอนุรักษ์พลังงาน

3.  สนับสนุนให้บุคลากรมีการเรียนรู้ โดยจัดอบรมให้ความรู้พนักงาน
    และมุ่งเน้นการสร้างจิตสำนึกในตัวบุคลากรทุกระดับ
    เพื่อให้เกิดการใช้พลังงานอย่างมีประสิทธิภาพสูงสุดและลดการสูญเปล่า

4.  บริษัทฯ มีเจตจำนงที่จะปรับปรุงประสิทธิภาพการใช้พลังงานอย่างต่อเนื่อง
    และการนำเทคโนโลยีที่ทันสมัยเข้ามาใช้เพื่อการประหยัดพลังงาน

5.  บริษัทฯ ตั้งใจให้โครงการอนุรักษ์พลังงานบรรลุวัตถุประสงค์ดังกล่าว
    เพื่อเป็นความรับผิดชอบในการจัดการสิ่งแวดล้อม ร่วมอนุรักษ์พลังงานของสังคม
    และสนับสนุนในการสื่อสารให้ข้อมูลการอนุรักษ์พลังงานกับองค์กรภายนอก

เจ้าหนี้

บริษัทฯ ปฏิบัติตามเงื่อนไขข้อตกลงทางการค้า มีการสร้างสัมพันธภาพและความเข้าใจที่ดีต่อกัน
รวมถึงแลกเปลี่ยนความรู้ ร่วมกันพัฒนาสินค้าและบริการเพื่อเพิ่มคุณค่าให้แก่สินค้าและบริการ
เพื่อเอื้อประโยชน์ซึ่งกันและกัน

4.  การประชุมผู้ถือหุ้น

ในปี 2549 มีกรรมการเข้าร่วมประชุมผู้ถือหุ้นทั้งสิ้นจำนวน 9 ราย

ก่อนการประชุมสามัญผู้ถือหุ้น
บริษัทฯได้จัดส่งแผนที่ของสถานที่จัดประชุม,รายละเอียดข้อมูลแต่ละวาระ,รายงานประจำปี,
แบบฟอร์มการมอบฉันทะ หนังสือเชิญประชุม

ส่วนในวันประชุมสามัญผู้ถือหุ้น บริษัทฯได้จัดประชุมในวันทำการของธนาคารพาณิชย์ ,
บริษัทฯจัดให้มีการประชุมในช่วงเวลา 8.00 – 16.00 น. ,
บริษัทฯได้ใช้สถานที่จัดประชุมในเขตกรุงเทพฯ ที่บริษัท สหยูเนี่ยน จำกัด ( มหาชน )
ซึ่งมีการคมนาคมที่สะดวกในการเดินทางของผู้ถือหุ้นที่จะเข้าร่วมประชุม ,บริษัทฯจัดให้มีอากรแสตมป์
เพื่ออำนวยความสะดวกให้แก่ผู้ถือหุ้นที่ได้รับมอบฉันทะในวันประชุม

กรรมการที่ไม่ได้เข้าร่วมประชุมติดภาระกิจในประเทศและต่างประเทศ
กรรมการที่เข้าร่วมประชุมคือ ประธานกรรมการ, ประธานกรรมการตรวจสอบ กรรมการอิสระ ,
กรรมการอื่น ๆ และผู้สอบบัญชีของบริษัทฯ เมื่อครบองค์ประชุมประธานกล่าวเปิดประชุม
ก่อนจะเข้าสู่วาระต่าง ๆ ประธานกรรมการแจ้งกติกากระบวนการประชุมรวมถึงขั้นตอน
การออกเสียงลงมติและการนับคะแนนเสียงให้ผู้ถือหุ้นทราบก่อน
ประธานกรรมการดำเนินการประชุมตามวาระต่าง ๆ ที่ปรากฎในหนังสือเชิญประชุม
โดยมีการจัดสรรเวลาอย่างเพียงพอ
ทั้งนี้ในแต่ละวาระเปิดโอกาสให้ผู้ถือหุ้นซักถามและแสดงความคิดเห็นได้ ซึ่งมีกรรมการที่เกี่ยวข้อง

ตอบคำถามจนเป็นที่พอใจของผู้ถือหุ้น
จึงให้ลงมติโดยผู้ถือหุ้นทุกรายสามารถลงคะแนนเสียงได้อย่างเท่าเทียมกัน บริษัทฯ
ไม่มีการจำกัดสิทธิของผู้ถือหุ้นแม้แต่รายหนึ่งรายใด
นอกจากเรื่องการพิจารณารับรองรายงานทางการเงินแล้ว
ที่ประชุมผู้ถือหุ้นมีการพิจารณาอนุมัติค่าตอบแทนกรรมการรายคนเป็นประจำทุกปี
และอนุมัติการแต่งตั้งผู้สอบบัญชี และค่าสอบบัญชีทุกปี
โดยกรรมการจะชี้แจงเหตุผลของการเปลี่ยนแปลงผู้สอบบัญชี (ถ้ามี) ให้ผู้ถือหุ้นทราบก่อน บริษัทฯ
เปิดวาระอื่นๆ ให้ผู้ถือหุ้นเสนอความคิดเห็นหรือเรื่องต่าง ๆ
ที่ผู้ถือหุ้นต้องการและคณะกรรมการบริษัทฯ รับพิจารณาเรื่องต่าง ๆ เหล่านั้น
เพื่อดำเนินการในขั้นตอนต่อไป อนึ่ง เลขานุการคณะกรรมการมีการบันทึกรายงานการประชุม
มีสาระสำคัญครบถ้วน และส่งตลาดหลักทรัพย์ภายใน 14 วัน หลังวันประชุม
ปัจจุบันมีการเผยแพร่รายงานการประชุมผู้ถือหุ้นทั้งภาษาไทยและภาษาอังกฤษผ่านทาง Website
ของบริษัทฯ ที่ www.unionpioneer.co.th ด้วย รายงานดังกล่าว บริษัทฯ
มีระบบการจัดเก็บที่ดีซึ่งสามารถตรวจสอบและใช้อ้างอิงได้ตลอดเวลา

5.  ภาวะผู้นำและวิสัยทัศน์

คณะกรรมการบริษัทได้ดูแลให้มีการกำหนดเป้าหมายการดำเนินธุรกิจและแผนการลงทุนที่ชัดเจนและวัดผลได้
เพื่อเป็นแนวทางในการปฏิบัติงานของพนักงาน
ส่วนเป้าหมายการปฏิบัติงานได้ประเมินจากสถานการณ์จริงและการคาดการณ์ที่เห็นว่าเป็นไปได้มีการพิจารณาอย่างรอบคอบคือ
ได้มีการวิเคราะห์ถึงการให้สิ่งจูงใจหรือผลตอบแทนแก่

พนักงานเป็นไปอย่างสมเหตุสมผล
มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
มีการกำหนดเป้าหมายแต่ละปีล่วงหน้า รวมถึงทำการวัดผลทุกเดือน
ตลอดจนมีการทบทวนแผนงานอย่างน้อยปีละ 1 ครั้ง

เพื่อให้การดำเนินงานมีประสิทธิภาพและประสิทธิผล บริษัทฯ
มีการกำหนดเป้าหมายการดำเนินธุรกิจในแต่ละปี
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายที่กำหนดไว้หรือไม่ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทฯ ได้ดำเนินการแก้ไขภายในระยะเวลาที่เหมาะสมโดยการแก้ไขจะพิจารณาเป็นแต่ละกรณี
ในเรื่องใดที่ไม่สามารถแก้ไขได้ อันเนื่องมาจากสิ่งแวดล้อมหรือข้อจำกัดที่ทำให้แก้ไขไม่ได้
คณะกรรมการก็จะรับทราบถึงการดำเนินการที่จะต้องปรับเปลี่ยน
ได้มีการกำหนดวิสัยทัศน์(Vision)ของบริษัทฯดังนี้ “
เป็นผู้นำในการผลิตเส้นด้ายยางยืดและแถบยางยืด สายยางยืดถักและยางยืดทอ
ที่มีคุณภาพเป็นที่ยอมรับในตลาดโลก ” เพื่อนำไปสู่ภารกิจ (Mission) คือ

5.1 สร้างความเติบโตของยอดขายอย่างต่อเนื่อง

5.2 ผลิตสินค้าที่มีคุณภาพ ปลอดภัยต่อผู้บริโภคและส่งมอบตรงเวลา

5.3 สร้างจุดแข็งของบริษัทจากการวิจัยและพัฒนาผลิตภัณฑ์

5.4 พัฒนาบุคลากรให้มีประสิทธิภาพ

5.5 มุ่งมั่นในการบริหารงานภายในให้มีประสิทธิภาพสูงสุด

5.6 สร้างความประทับใจและความพึงพอใจกับลูกค้าอย่างต่อเนื่อง

5.7 รับผิดชอบต่อผู้ถือหุ้น พนักงาน คู่ค้า สังคมและสิ่งแวดล้อม

6.  ความขัดแย้งทางผลประโยชน์

ปกติ การดำเนินงานของบริษัทฯ มิได้มีรายการที่อาจก่อให้เกิดความขัดแย้งของผลประโยชน์
เพราะว่ารายการต่างๆ มีวัตถุประสงค์เพื่อมุ่งให้บริษัทฯได้รับประโยชน์สูงสุด คณะกรรมการ
ผู้บริหาร และผู้ถือหุ้น ได้มีความระมัดระวัง ในการพิจารณารายการด้วยความซื่อสัตย์สุจริต
รายการระหว่างกันที่เกิดขึ้น เป็นรายการตามปกติธุรกิจทางการค้า ไม่ได้มีรายการผิดปกติ

โดยมีเงื่อนไขการกำหนดราคาหรือขั้นตอนการพิจารณารายการเป็นไปตามระบบเหมือนกับการทำธุรกรรมกับบุคคลภายนอก
ถ้าหากมีรายการที่ผิดจากลักษณะข้างต้น ต้องนำเสนอต่อคณะกรรมการหรือผู้ถือหุ้นตามหลักเกณฑ์
หรือข้อกำหนดของหน่วยงานทางการที่เกี่ยวข้องแล้วแต่กรณี การพิจารณารายการต่างๆ ขึ้นกับเหตุผล
ความจำเป็น ภายใต้จริยธรรม คุณธรรม คุณภาพ คุณประโยชน์ เป็นเกณฑ์
ที่ผ่านมาบริษัทฯได้มีการพิจารณาเรื่องต่างๆ รวมทั้งรายการที่เกี่ยวโยงกัน
และปฏิบัติตามกฎเกณฑ์ของตลาดหลักทรัพย์ฯ

7.  จริยธรรมธุรกิจ

บริษัทมีนโยบายที่เปิดเผยเกี่ยวกับการดำเนินธุรกิจ การปฏิบัติของกรรมการ พนักงาน
ภาระกิจต่อลูกค้า คู่ค้า ตลอดจนสังคม ภายใต้จริยธรรม คือ “คุณธรรม คุณภาพ คุณประโยชน์”
ซึ่งทุกฝ่ายที่เกี่ยวข้องได้ทราบกันเป็นอย่างดีและถือเป็นหลักปฏิบัติในการดำเนินงานมาโดยตลอด

ซึ่งนโยบายนี้ได้ติดไว้ในที่เปิดเผยเห็นได้ชัดเจนตลอดจนมีการประชุมผู้บริหารระดับสูงของบริษัทฯให้ถ่ายทอดหลักจริยธรรมดังกล่าว
สู่การปฏิบัติอย่างเป็นรูปธรรมถึงพนักงานทุกระดับ
ซึ่งบริษัทฯมีการติดตามการปฏิบัติงานและเรื่องที่เกี่ยวข้องให้เป็นไปตามนโยบาย
จรรยาบรรณข้างต้นอย่างสม่ำเสมอ

บริษัทฯมีข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืนตามระเบียบข้อบังคับในการทำงานหมวด 6
วินัยและการลงโทษทางวินัย

8.  การถ่วงดุลของกรรมการที่ไม่เป็นผู้บริหาร

คณะกรรมการของบริษัทฯมีจำนวน 14 ท่าน ประกอบด้วย

กรรมการที่เป็นผู้บริหาร 1 ท่าน

กรรมการที่ไม่ได้เป็นผู้บริหาร 9 ท่าน

กรรมการที่เป็นอิสระ 4 ท่าน

บริษัทฯมีกรรมการอิสระทั้งหมด 4 ท่าน คิดเป็นร้อยละ 28.57 ของคณะกรรมการทั้งหมด

9.  การรวมหรือแยกตำแหน่ง

ประธานคณะกรรมการบริษัทไม่เป็นบุคคลเดียวกันกับกรรมการผู้จัดการ
และไม่มีความสัมพันธ์ใดๆกับฝ่ายบริหาร
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ บริษัทฯ
มีการกำหนดขอบเขตอำนาจหน้าที่ของฝ่ายบริหารในแต่ละระดับไว้อย่างชัดเจน
และเป็นลายลักษณ์อักษร บริษัทฯ
มีการแบ่งแยกหน้าที่ความรับผิดชอบออกจากกันโดยเด็ดขาดระหว่างการอนุมัติ ,
การบันทึกรายการทางบัญชีและการดูแลทรัพย์สิน เพื่อเป็นการตรวจสอบซึ่งกันและกันได้

10. ค่าตอบแทนกรรมการและผู้บริหาร

ค่าตอบแทนผู้บริหารเป็นไปตามหลักเกณฑ์และนโยบายที่คณะกรรมการบริษัทกำหนด
ซึ่งจะเชื่อมโยงกับผลการดำเนินงานของบริษัทฯและผลการดำเนินงานของผู้บริหารแต่ละท่าน

ค่าตอบแทนรวมของผู้บริหาร :

เงินเดือน,เงินอุดหนุนปี2549 6 ราย รวม 8.47 ล้านบาท

ค่าตอบแทนอื่น : ไม่มี

ค่าตอบแทนคณะกรรมการบริษัท , คณะกรรมการตรวจสอบ ,
คณะกรรมการกำหนดค่าตอบแทนและกรรมการสรรหา

มีรายละเอียดดังนี้

+---------------------+-------------------+-----------+----------------+
| ชื่อและนามสกุล         | * ตำแหน่ง          | ค         | *ค่าตอบแทน      |
|                     |                   | ่าเบี้ยประชุม |                |
|                     |                   |           | กรรมการตรวจสอบ |
|                     |                   |           |                |
|                     |                   |           | *ค่าตอบแทน      |
|                     |                   |           |                |
|                     |                   |           | กรรมการ        |
|                     |                   |           | กำหนดค่าตอบแทนแ |
|                     |                   |           | ละกรรมการสรรหา |
+---------------------+-------------------+-----------+----------------+
|   1.ดร.นพรัตน์        | *ประธานกรรมการ    | 144,000   | -              |
|   ปัญญาภาส           |                   |           |                |
+---------------------+-------------------+-----------+----------------+
|   2.นายปรีชา         | *กรรมการผู้จัดการ    | 72,000    | -              |
|   วัฒนศรานนท์         |                   |           |                |
+---------------------+-------------------+-----------+----------------+
|   3.นายโอภาส เสรีนิยม | *ประ              | -         | 72,000         |
|                     | ธานกรรมการตรวจสอบ |           |                |
|                     |                   | 72,000    | -              |
|                     | *กรรมการอิสระ      |           |                |
|                     |                   | -         | 6,000          |
|                     | *ก                |           |                |
|                     | รรมการกำหนดค่าตอบแ |           |                |
|                     | ทนและกรรมการสรรหา |           |                |
+---------------------+-------------------+-----------+----------------+
|   4.นางสาวศรีวารินทร์  | *กรรมการ          | 72,000    | -              |
|   จิระพรรคคณา        |                   |           |                |
|                     | *ก                | -         | 6,000          |
|                     | รรมการกำหนดค่าตอบแ |           |                |
|                     | ทนและกรรมการสรรหา |           |                |
+---------------------+-------------------+-----------+----------------+
|   5.นางสาวดาลัดย์     | *กรรมการ          | 72,000    | -              |
|   ทรัพย์ทวีชัยกุล        |                   |           |                |
+---------------------+-------------------+-----------+----------------+
|   6.นายชุตินธร        | *กรรมการ          | 72,000    | -              |
|   ดารกานนท์          |                   |           |                |
+---------------------+-------------------+-----------+----------------+
|   7.นายอักษรประสิทธิ์   | *กรรมการ          | 72,000    | -              |
|   ดารกานนท์          |                   |           |                |
+---------------------+-------------------+-----------+----------------+
|   8.นายบวรรัตน์       | *กรรมการ          | 72,000    | -              |
|   ดารกานนท์          |                   |           |                |
+---------------------+-------------------+-----------+----------------+
|   9.นายนันทิยะ        | *กรรมการ          | 72,000    | -              |
|   ดารกานนท์          |                   |           |                |
+---------------------+-------------------+-----------+----------------+
|   10.นายสมภพ        | *กรรมการอิสระ      | 72,000    | -              |
|   อมาตยกุล           |                   |           |                |
|                     | *กรรมการตรวจสอบ   | -         | 72,000         |
|                     |                   |           |                |
|                     | *ประธานก          | -         | 6,000          |
|                     | รรมการกำหนดค่าตอบแ |           |                |
|                     | ทนและกรรมการสรรหา |           |                |
+---------------------+-------------------+-----------+----------------+
|   11.นางอารยา       | *กรรมการอิสระ      | 72,000    | -              |
|   อรุณานนท์ชัย         |                   |           |                |
+---------------------+-------------------+-----------+----------------+
|   12.นายวัชรพงษ์      | *กรรมการ          | 72,000    | -              |
|   ดารกานนท์          |                   |           |                |
+---------------------+-------------------+-----------+----------------+
|   13.นางแสงสว่าง     | * กรรมการอิสระ     | 72,000    | -              |
|   มัลลิกะมาส          |                   |           |                |
|                     | *กรรมการตรวจสอบ   | -         | 72,000         |
+---------------------+-------------------+-----------+----------------+
|   14.นายปรีชา        | *กรรมการ          | 72,000    | -              |
|   ชุณหวาณิชย์          |                   |           |                |
+---------------------+-------------------+-----------+----------------+
|                     | รวมทั้งสิ้น           | 1,080,000 | 234,000        |
+---------------------+-------------------+-----------+----------------+

ผู้สอบบัญชีของบริษัทฯ

คือ นายศุภชัย ปัญญาวัฒโน เลขทะเบียน 3930 สังกัด บริษัท สำนักงานเอินส์ท แอนด์ ยัง จำกัด

เป็นผู้ตรวจสอบบัญชีของบริษัทตั้งแต่ไตรมาสที่ 1 ปี
2549*ผู้สอบบัญชีของบริษัทไม่ได้เป็นผู้สอบบัญชีของบริษัทร่วม ( บริษัทไม่มีบริษัทย่อย)

ค่าตอบแทนของผู้สอบบัญชี

* ค่าตอบแทนจากการสอบบัญชี (Audit fee )

บริษัทฯจ่ายค่าตอบแทนการสอบบัญชีให้แก่ สำนักงานสอบบัญชี เอินส์ท แอนด์ ยัง จำกัด
ซึ่งเป็นสำนักงานสอบบัญชีที่ผู้สอบบัญชีสังกัด

ปี2548 รวม 330,000 บาท ( สามแสนสามหมื่นบาทถ้วน )

ปี 2549 รวม 360,000 บาท ( สามแสนหกหมื่นบาทถ้วน )

บริษัทฯไม่มีการจ่ายค่าสอบบัญชีให้กับผู้สอบบัญชีโดยตรง หรือบุคคล/กิจการที่เกี่ยวข้องกับผู้สอบบัญชี

*ค่าบริการอื่น (non –audit fee ) บริษัทฯไม่มีการจ่ายค่าตอบแทนบริการอื่น

11. การประชุมคณะกรรมการ

บริษัทมีการกำหนดตารางวันประชุมประจำเดือนล่วงหน้า ตั้งแต่ต้นปีของทุกปี
เพื่อคณะกรรมการจะได้จัดสรรเวลาที่จะเข้าร่วมประชุมได้ ทั้งนี้
เลขานุการบริษัทมีการจัดส่งหนังสือเชิญประชุมพร้อมระเบียบวาระการประชุม
ซึ่งผ่านการพิจารณาจากประธานกรรมการ และเอกสารที่เกี่ยวข้อง
ก่อนการประชุมล่วงหน้าไม่น้อยกว่า 7 วัน ให้กับกรรมการเพื่อมีข้อมูลก่อนวันประชุม
ในวาระการประชุมของทุกเดือนมีกำหนดวาระการพิจารณาติดตามผลการดำเนินงานเสมอ
กรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม
ตลอดจนแสดงความคิดเห็นได้เต็มที่ และปกติการประชุมแต่ละครั้งจะใช้เวลาประมาณ 1 ชั่วโมง
เพื่อให้ฝ่ายจัดการเสนอเรื่องและมีเวลามากพอที่กรรมการจะใช้เวลาพิจารณาปัญหากันอย่างรอบคอบ
ในปี 2549 คณะกรรมการมีการประชุมจำนวน 12 ครั้ง ทั้งนี้เลขานุการคณะกรรมการ
มีการสื่อข้อมูลที่เกี่ยวข้องให้กรรมการที่ไม่ได้เข้าประชุมทราบ

อนึ่ง บริษัทมีการจดบันทึกการประชุมเป็นลายลักษณ์อักษรเสร็จภายในเวลาที่เหมาะสม
และมีสาระสำคัญครบถ้วน
ตลอดจนมีการจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องเข้าตรวจสอบได้ตลอดเวลา นอกจากนี้
เลขานุการกรรมการบริษัท สามารถให้คำแนะนำปรึกษาด้านกฎหมายและกฎเกณฑ์ต่าง ๆ
ที่เกี่ยวข้องได้ด้วย

ในรอบปี 2549 คณะกรรมการบริษัท
ได้มีการประเมินตนเองเกี่ยวกับผลการดำเนินงานของคณะกรรมการไว้แล้ว
ข้อมูลการเข้าร่วมประชุมของกรรมการแต่ละราย ประจำปี 2549 มีดังนี้

  --------------------------------- ------------------ -------------------
  ชื่อและนามสกุล                       ตำแหน่ง             จำนวนครั้งที่เข้าประชุม

  1.ดร.นพรัตน์ ปัญญาภาส                ประธานกรรมการ      12 / 12

  2.นายปรีชา วัฒนศรานนท์               กรรมการผู้จัดการ      12 / 12

  3.นายโอภาส เสรีนิยม                 กรรมการอิสระ        12 / 12

  4.นางสาวศรีวารินทร์ จิระพรรคคณา       กรรมการ            12 / 12

  5.นางสาวดาลัดย์ ทรัพย์ทวีชัยกุล          กรรมการ            12 / 12

  6.นายชุตินธร ดารกานนท์               กรรมการ            0 / 12

  7.นายอักษรประสิทธิ์ ดารกานนท์          กรรมการ            0 / 12

  8.นายบวรรัตน์ ดารกานนท์              กรรมการ            0 / 12

  9.นายนันทิยะ ดารกานนท์               กรรมการ            5 / 12

  ชื่อและนามสกุล                       ตำแหน่ง             จำนวนครั้งที่เข้าประชุม

  10.นายสมภพ อมาตยกุล                กรรมการอิสระ        8 / 12

  11.นางอารยา อรุณานนท์ชัย             กรรมการอิสระ        4 / 12

  12.นายวัชรพงษ์ ดารกานนท์             กรรมการ            11 / 12

  13.นางแสงสว่าง มัลลิกะมาส            กรรมการอิสระ        10 / 12

  14.นายปรีชา ชุณหวาณิชย์               กรรมการ            11 / 12
  --------------------------------- ------------------ -------------------

รายชื่อของเลขานุการบริษัท คือ นายอัมรินทร์ ภัทรนาวิก

บริษัทฯได้แนบข้อมูลเกี่ยวกับวุฒิการศึกษา,ประวัติและประสบการณ์
ตลอดจนประวัติการอบรมเกี่ยวกับบทบาทหน้าที่ และทักษะของการเป็นกรรมการของกรรมการบริษัท
และข้อมูลของผู้บริหาร อยู่ที่ประวัติคณะกรรมการ

12. คณะอนุกรรมการ

คณะกรรมการบริษัทฯได้มีมติแต่งตั้งคณะอนุกรรมการเพื่อช่วยในการกำกับดูแลกิจการของบริษัทฯดังนี้

คณะกรรมการตรวจสอบ ( AUDIT COMMITTEE ) จัดตั้งขึ้นเมื่อวันที่26 พฤศจิกายน 2542

วันที่ 27 เมษายน 2548 ที่ประชุมคณะกรรมการ ครั้งที่ 4 /2548 มีมติแต่งตั้ง
คณะกรรมการตรวจสอบชุดใหม่ โดยมีวาระในการดำรงตำแหน่ง 2 ปี นับตั้งแต่วันที่มีมติแต่งตั้ง
ตามรายละเอียดดังนี้

  ------------------------- ------------------------------------ ----------------------
  ชื่อและนามสกุล               ตำแหน่ง                               จำนวนครั้งที่เข้าร่วมประชุม

  นายโอภาส เสรีนิยม           ประธานกรรมการตรวจสอบและกรรมการอิสระ   8 / 8

  นายสมภพ อมาตยกุล           กรรมการตรวจสอบและกรรมการอิสระ         6 / 8

  นางแสงสว่าง มัลลิกะมาส       กรรมการตรวจสอบและกรรมการอิสระ         8 / 8
  ------------------------- ------------------------------------ ----------------------

  นางอัจฉรา มณีสวัสดิ์ ตำแหน่ง เลขานุการคณะกรรมการตรวจสอบ

  ขอบเขต หน้าที่ และความรับผิดชอบของคณะกรรมการตรวจสอบ มีดังนี้

1.  สอบทานให้บริษัทมีระบบการควบคุมภายในและมีวิธีการตรวจสอบตนเองที่เหมาะสมและมีประสิทธิภาพ

2.  ติดตามให้บริษัทมีวิธีการสอบทานว่า ได้ปฏิบัติตามข้อกำหนด
    และกฎหมายที่เกี่ยวข้องและดำเนินธุรกิจภายใต้กระบวนการกำกับดูแลกิจการที่ดี ( Good
    Corporate Governance )

3.  ติดตาม และเร่งรัดให้ฝ่ายจัดการมีการแก้ไขข้อบกพร่องที่ตรวจพบ

4.  ประเมินผลการควบคุมภายในและกระบวนการกำกับดูแลกิจการในประเด็นที่คณะกรรมการตรวจสอบเห็นว่าสำคัญ

5.  จัดทำสรุปรายงานการกำกับงานของคณะกรรมการตรวจสอบ
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และเปิดเผยไว้ในรายงานประจำปีของบริษัทเพื่อส่งให้ผู้ที่เกี่ยวข้อง

6.  พิจารณาคัดเลือก ทบทวนและเสนอแต่งตั้งผู้สอบบัญชีภายนอก
    ประสานงานกับผู้สอบบัญชีภายนอกเกี่ยวกับรายงานทางการเงินที่เกี่ยวข้องและสอบทานรายงานทางการเงินของบริษัทให้ถูกต้องครบถ้วนและเชื่อถือได้

7.  ภาระกิจอื่น ๆ ตามที่คณะกรรมการบริษัทมอบหมาย

คณะกรรมการตรวจสอบมีการกำหนดกฎบัตร (CHARTER) เป็นลายลักษณ์อักษร
ซึ่งคณะกรรมการบริษัทให้ความเห็นชอบ โดยมีขอบเขต หน้าที่ และความรับผิดชอบคือ

1. สอบทานให้บริษัทมีระบบการควบคุมภายในที่เหมาะสม และมีประสิทธิภาพ

2. พิจารณาคัดเลือก ทบทวน และเสนอแต่งตั้งผู้สอบบัญชีภายนอก ประสานงานกับผู้สอบบัญชีภายนอก
เกี่ยวกับรายงานทางการเงินที่เกี่ยวข้อง
และสอบทานรายงานทางการเงินของบริษัทให้ถูกต้องครบถ้วน และเชื่อถือได้

3.สอบทานให้บริษัทปฏิบัติตามข้อกำหนดของทางการและกฎหมายที่เกี่ยวข้อง
และดูแลไม่ให้เกิดความขัดแย้งทางผลประโยชน์

4. จัดทำสรุปรายงานการกำกับงานของคณะกรรมการตรวจสอบ ซึ่งรายงานดังกล่าว
ต้องลงนามโดยประธานคณะกรรมการตรวจสอบ และเปิดเผยไว้ในรายงานประจำปีของบริษัท
เพื่อส่งให้ผู้เกี่ยวข้อง

5. ให้ฝ่ายจัดการมีการแก้ไขข้อบกพร่องที่ตรวจพบ ตลอดจนเร่งรัดให้แก้ไข ข้อบกพร่อง

6. ติดตามและประเมินผลการปฏิบัติงานที่คณะกรรมการตรวจสอบเห็นว่าสำคัญ

7. ภารกิจอื่นๆ ตามที่คณะกรรมการบริษัทมอบหมาย

ทั้งนี้ การปฏิบัติงานของคณะกรรมการตรวจสอบประจำปี 2549 บริษัทฯ
ได้แนบรายงานการกำกับดูแลกิจการของคณะกรรมการตรวจสอบ อยู่ที่เอกสารแนบ 3

13. ระบบการควบคุมและการตรวจสอบภายใน

บริษัทฯมีนโยบายให้ความสำคัญต่อระบบการควบคุมภายใน
ทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดหลักเกณฑ์และวิธีดำเนินการให้มีความเหมาะสม ชัดเจน รัดกุมแต่ไม่ซ้ำซ้อน
มีการกำหนดอำนาจการดำเนินงานของแต่ละระดับตั้งแต่ผู้บริหารจนถึงฝ่ายปฏิบัติงาน
การแบ่งแยกหน้าที่ระหว่างผู้ปฏิบัติงาน ผู้ติดตามควบคุมและประเมินผลออกจากกัน
เพื่อให้เกิดการถ่วงดุลและสามารถตรวจสอบระหว่างกันได้อย่างเหมาะสม
นอกจากนี้ยังมีระบบรายงานทางการเงินเสนอผู้บริหาร
เพื่อติดตามประสิทธิผลของการดำเนินงานและมีระบบการดูแลทรัพย์สิน เพื่อผลประโยชน์ของบริษัท
รายละเอียดของความเห็นของคณะกรรมการเกี่ยวกับระบบการควบคุมภายในได้เปิดเผยไว้แล้ว
ภายใต้หัวข้อ 10 ของแบบแสดงรายการข้อมูลประจำปีเรื่องการควบคุมภายในแล้ว

บริษัทฯมีสำนักตรวจสอบภายใน ทำหน้าที่ตรวจสอบระบบงาน
และการปฏิบัติงานหลักและกิจกรรมทางการเงินของบริษัทว่าได้ดำเนินการตามแนวทางที่กำหนดและมีประสิทธิภาพ
ซึ่งฝ่ายงานนี้ได้รับมอบหมายหน้าที่จากคณะกรรม
การตรวจสอบโดยมีแผนงานประจำปีและงานเฉพาะกิจตามความจำเป็น
โดยรายงานผลการตรวจสอบต่อคณะกรรมการตรวจสอบ และรายงานตรงต่อผู้บริหารในกรณีเร่งด่วน
เพื่อสามารถพิจารณาปรับปรุงแก้ไขเหตุการณ์ได้ทันเวลา
ในการนี้ฝ่ายตรวจสอบภายในของบริษัทฯมีความเป็นอิสระในการรายงานผลการตรวจสอบด้วย

14. รายงานของคณะกรรมการ

รายงานความรับผิดชอบของคณะกรรมการบริษัทต่อรายงานทางการเงิน และสารสนเทศ
อยู่ที่เอกสารแนบ 4

15. ความสัมพันธ์กับผู้ลงทุน

บริษัทฯ ให้ความสำคัญกับระบบสารสนเทศและการสื่อสารข้อมูล เนื่องจากการตัดสินใจในเรื่องต่างๆ
อยู่บนพื้นฐานของข้อมูลที่เพียงพอและถูกต้อง โดยได้มีการเปิดเผยสารสนเทศที่สำคัญอย่างถูกต้อง
ทันเวลา และโปร่งใส ในส่วนของงานด้านผู้ลงทุนสัมพันธ์ (INVESTOR RELATIONS) นั้น ผู้ลงทุน
นักวิเคราะห์ และผู้เกี่ยวข้องสามารถติดต่อกับบริษัท เพื่อขอทราบข้อมูลและข่าวสารกิจกรรมต่าง ๆ
ได้ที่ นางยุพา รุ่งพรชัย หมายเลขโทรศัพท์ 02-517-0105 ถึง8 ต่อ 117 หมายเลขโทรสาร
02-517-0345 ทั้งนี้ บริษัทยินดีรับฟังข้อคิดเห็น ข้อเสนอแนะ
และให้ข้อมูลที่เกี่ยวข้องกับนักวิเคราะห์ นักลงทุนทั้งสถาบัน และนักลงทุนรายย่อย
รวมทั้งสามารถสืบค้นข้อมูลของบริษัทฯได้จากweb-site ของตลาดหลักทรัพย์แห่งประเทศไทย ที่
http://www.set.or.th และที่web-siteของบริษัทฯ http://www.unionpioneer.co.th

การดูแลเรื่องการใช้ข้อมูลภายใน :

ส่วนเรื่องการใช้ข้อมูลภายใน บริษัทมีระเบียบข้อบังคับโดยรวม ซึ่งครอบคลุมถึงเรื่องนี้ด้วย คือ
ห้ามใช้อำนาจหน้าที่ของตน หรืออาศัยอำนาจหน้าที่ของผู้อื่นเพื่อประโยชน์ของตน
หรือเพื่อช่วยเหลือผู้อื่นในทางมิชอบ และต้องปฏิบัติงานด้วยความซื่อสัตย์สุจริต
นอกจากนี้มีบทลงโทษทางวินัย คือ ในกรณีที่ปรากฎว่ามีการกระทำผิดระเบียบวินัยข้างต้น บริษัทฯ
มีกำหนดโทษไว้เป็นลำดับขั้นตอนตามระเบียบภายในของบริษัทแล้ว

นอกจากนี้ คณะกรรมการมีมติให้ผู้บริหารและคณะกรรมการบริษัทฯ
หลีกเลี่ยงการซื้อขายหลักทรัพย์ของบริษัทฯ ในระยะเวลา 14 วัน
ก่อนการเปิดเผยข้อมูลรายงานทางการเงินประจำงวดหรือไตรมาสต่าง ๆ และ 24 ชั่วโมง
ภายหลังจากการเปิดเผยข้อมูลนั้นแล้ว โดยให้เลขานุการคณะกรรมการ
แจ้งตารางเวลาให้กรรมการทุกท่านทราบ

บริษัทได้กำหนดระเบียบข้อบังคับในการทำงาน ซึ่งได้ครอบคลุมถึงการดูแลเรื่องการใช้ข้อมูลภายใน
และมาตราการลงโทษทางวินัย
พร้อมทั้งได้ออกหนังสือกำชับให้ผู้บริหารจัดทำและเปิดเผยรายงานการถือครองหลักทรัพย์
เมื่อได้รับการแต่งตั้งเป็นผู้บริหาร หรือเมื่อมีการเปลี่ยนแปลงการถือครองหลักทรัพย์
ซึ่งเป็นไปตามข้อบังคับของตลาดหลักทรัพย์แห่งประเทศไทย

บุคลากร :

จำนวนพนักงาน ณ วันสิ้นปี2549 = 767 คน แบ่งเป็นสายงานส่วนผลิต 622 คน, ส่วนสำนักงาน
57 คน , อื่นๆ 88 คน

ลักษณะผลตอบแทน : เงินเดือนและค่าแรง ,เงินอุดหนุน,เงินช่วยเหลือลาออก

เงินสมทบกองทุนสำรองเลี้ยงชีพ ,เงินสมทบประกันสังคม = 122.33 ล้านบาท

เงินสมทบกองทุนทดแทน , เงินบำเหน็จ

นโยบายเกี่ยวกับการบริหารงานทรัพยากรบุคคล

บริษัทฯ ถือว่าพนักงานเป็นทรัพยากรที่สำคัญและมีคุณค่ายิ่ง ซึ่งเป็นผู้นำมาซึ่งความสำเร็จ
ความก้าวหน้าและการเจริญเติบโตอย่างมั่นคงและยั่งยืน ดังนั้นการคัดสรรคนที่มีคุณภาพ
และเหมาะสมกับงานตามสายอาชีพต่างๆ การพัฒนาบุคลากรทั้งในด้านการจัดการ
วิชาการและวัฒนธรรมในการทำงาน
รวมไปถึงการสร้างบรรยากาศและสภาพการทำงานที่ดีและมีความปลอดภัย
ซึ่งมีความสำคัญโดยได้กำหนดแนวทางการปฏิบัติไว้ ดังนี้

  การบริหารจัดการทรัพยากรบุคคล
  จะต้องสอดคล้องและสนับสนุนกลยุทธ์และเป้าหมายทางธุรกิจของบริษัท

1.  บริษัทฯ ได้ให้ความสำคัญกับการคัดสรรบุคลากร โดยพิจารณาเป็นไปตามแผนอัตรากำลัง
    ทั้งในส่วนของปริมาณและคุณภาพ

2.  บริษัทฯ เห็นความสำคัญในการพัฒนาศักยภาพและความก้าวหน้าของพนักงาน
    โดยถือว่าการพัฒนาบุคลากรเป็นกิจกรรมร่วมกันระหว่างบริษัทกับพนักงาน
    ซึ่งพิจารณาตามรูปแบบของสายงานต่างๆอย่างเหมาะสม

3.  บริษัทฯ
    ได้ส่งเสริมและสร้างความตระหนักในการวางแผนในเรื่องการออมเงินไว้ใช้ในตอนเกษียณอายุ
    โดยจัดตั้งกองทุนสำรองเลี้ยงชีพ เพื่อวัตถุประสงค์ดังกล่าว

4.  บริษัทฯ ได้จัดสวัสดิการต่างๆแก่พนักงาน
    ตามความจำเป็นเพื่อช่วยเหลือพนักงานอีกทางหนึ่งเท่าที่ทำได้

5.  บริษัทฯ จะส่งเสริมให้พนักงานมีคุณภาพชีวิตในการทำงาน มีความปลอดภัยและอาชีวอนามัยที่ดี